Last saved by: Džavoronok Martin

OKRESNÁ PROKURATÚRA VEĽKÝ KRTÍŠ 
Banícka 3, 990 80 Veľký Krtíš

Číslo: Pv 213/15/6610-26	Veľký Krtíš 16.02.2017 
EEČ: 2-50-35-2017
U Z N E S E N I E
Trestná vec:	obv. XXXXX
Trestný čin:	prečin: podvod podľa § 221 odsek 1 Trestného XXXXX
Rozhodol: 	prokurátor Okresnej prokuratúry XXXXX 
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX, Maďarsko
väzba: nie
ktorý je trestne stíhaný pre trestný čin:
-	prečin: podvod podľa § 221 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
dňa 29.09.2014 vo XXXXX v snahe neoprávnene sa obohatiť uzatvoril s XXXXX, nar. XXXXX, trvale bytom XXXXX, písomnú dohodu, ktorou sa zaviazal, že na jej pozemku vykope studňu pitnej vody so  zahájením prác do 09.10.2014, pričom si dopredu vypýtal zálohu vo výške 700,- Eur za materiál, ktorú toho istého dňa aj prevzal, práce doposiaľ nevykonal, čím  XXXXX, nar. XXXXX, trvale bytom XXXXX, bola spôsobená škoda vo výške 700,-Eur.

lebo trestné stíhanie je neprípustné, preto že  tak ustanovuje medzinárodná zmluva.

Odôvodnenie:
Uznesením povereného príslušníka OO PZ XXXXX zo dňa 13.05.2015, sp. zn. ORP-XXXXX bolo začaté trestné stíhanie a súčasne vznesené obvinenie XXXXX XXXXX pre prečin podvodu podľa § 221 ods. 1 Tr. zák. na tom skutkovom základe, ako je to uvedené vo výroku tohto uznesenia.         Následne boli k veci vypočutí poškodená XXXXX svedokyňa XXXXX XXXXX. Zabezpečený bol rukou spísaný záznam o prevzatí 700,-Eur obvineným od poškodenej. Po vykonaní týchto úkonov bolo trestné konanie cestou Generálnej prokuratúry SR odovzdané do Maďarska, kde Generálna prokuratúra Maďarska rozhodla o prevzatí trestného konania a spisový materiál bol odstúpený na ďalší služobný postup Hlavnej prokuratúre Župy Nógrád. 

Následne tunajšia okresná prokuratúra obdržala uznesenie o zastavení konania Okresnej prokuratúry v Balašských Ďarmotách sp. zn. XXXXX zo dňa 19.09.2016 opatrený doložkou právoplatnosti  ku dňu 07.10.2016. V zmysle uvedeného uznesenia bolo obvinenému XXXXX XXXXX zastavené trestné konanie pre účinnú ľútosť ako dôvod zániku trestnosti podľa § 29 ods. 1 maďarského Trestného zákona. 

         	Podľa § 215 ods. 1 písm. d Tr. por. prokurátor zastaví trestné stíhanie, ak je trestné stíhanie neprípustné podľa § 9.

       	Podľa § 9 ods. 1 písm. g Tr por. trestné stíhanie je možno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.  

      	V zmysle článku 72 Zmluvy medzi Československou socialistickou republikou a Maďarskou ľudovou republikou o právnej pomoci a úprave právnych vzťahov v občianskych, rodinných a trestných veciach, ak bola podaná žiadosť o prevzatie trestného stíhania, nemôže sa po právoplatnosti konečného rozhodnutia orgánu dožiadanej zmluvnej strany začať trestné stíhanie pred orgánmi dožadujúcej zmluvnej strany, a ak bolo začaté, musí byť zastavené. Aj v danom prípade  bolo maďarskými orgánmi prevzaté trestné stíhanie, kde v tejto prevzatej veci bolo  maďarskými orgánmi právoplatne meritórne rozhodnuté. Z uvedeného dôvodu preto muselo byť trestné stíhanie  obvinenému XXXXX XXXXX zastavené podľa § 215 ods. 1 písm. d Tr. por. pre neprípustnosť trestného stíhania vzhľadom na ustanovenie § 9 ods. 1 písm. g Tr. por., a síce, že tak ustanovuje medzinárodná zmluva, ktorej je Slovenská republika viazaná.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Džavoronok 
prokurátor